Document ID: 32010D0079

DEĊIŻJONI TAL-KUMMISSJONI
tad-19 ta’ Ottubru 2009
li temenda d-Deċiżjonijiet 2006/679/KE u 2006/860/KE fir-rigward tal-ispeċifikazzjonijiet tekniċi għall-interoperabbiltà relatati ma’ subsistemi tas-sistemi ferrovjarji trans-Ewropej konvenzjonali u ta’ veloċità għolja
(notifikata bid-dokument numru C(2009) 7787)
(Test b’relevanza għaż-ŻEE)
(2010/79/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2008/57/KE tal-Parlament Ewropew u tal-Kunsill tas-17 ta’ Ġunju 2008 dwar l-interoperabbiltà tas-sistema ferrovjarja fil-Komunità (1), u b’mod partikolari l-Artikolu 6(1) tagħha,
Wara li kkunsidrat ir-rakkomandazzjoni tal-Aġenzija Ewropea tal-Ferroviji (ERA-REC-38-2009-ERTMS) tal-24 ta’ April 2009 dwar l-aġġornament tal-Anness A tat-TSI tal-Kmand ta’ Kontroll u s-Sinjali għas-sistemi ferrovjarji konvenzjonali u ta’ veloċità għolja,
Billi:
(1)
Id-Deċiżjoni tal-Kummissjoni 2006/679/KE tat-28 ta’ Marzu 2006 dwar l-ispeċifikazzjoni teknika għall-interoperabbiltà fir-rigward tas-subsistema ta’ kontroll u ta’ sinjalar tas-sistema ferrovjarja konvenzjonali trans-Ewropea (2) stipulat l-ispeċifikazzjoni teknika għall-interoperabbiltà (TSI) relatata mas-subsistema tal-kmand ta’ kontroll u s-sinjali għas-sistemi ferrovjarji konvenzjonali trans-Ewropej.
(2)
Id-Deċiżjoni tal-Kummissjoni 2006/860/KE tas-7 ta’ Novembru 2006 dwar l-ispeċifikazzjoni teknika għall-interoperabbiltà fir-rigward tas-subsistema ta’ kontroll u ta’ sinjalar tas-sistema ferrovjarja trans-Ewropea ta’ veloċità għolja (3) stipulat l-ispeċifikazzjoni teknika għall-interoperabbiltà (TSI) relatata mas-subsistema tal-kmand ta’ kontroll u s-sinjali għas-sistemi ferrovjarji ta’ veloċità għolja trans-Ewropej.
(3)
F’konformità mal-Artikolu 2 tad-Deċiżjoni tal-Kummissjoni 2008/386/KE tat-23 ta’ April 2008 li timmodifika l-Anness A għad-Deċiżjoni 2006/679/KE tat-28 ta’ Marzu 2006 dwar l-ispeċifikazzjoni teknika għall-interoperabbiltà fir-rigward tas-subsistema ta’ kontroll u ta’ sinjalar tas-sistema ferrovjarja konvenzjonali trans-Ewropea u l-Anness A għad-Deċiżjoni 2006/860/KE tas-7 ta’ Novembru 2006 dwar l-ispeċifikazzjoni teknika għall-interoperabbiltà fir-rigward tas-subsistema ta’ kontroll u ta’ sinjalar tas-sistema ferrovjarja trans-Ewropea ta’ veloċità għolja (4), l-ispeċifikazzjonijiet tal-ETCS għandhom ikunu kkompletati biex jinkludu speċifikazzjonijiet komuni aġġornati tat-testijiet.
(4)
Jeħtieġ li għadd ta’ dokumenti tekniċi msemmija fl-Anness A għad-Deċiżjonijiet 2006/679/KE u 2006/860/KE jiġu aġġornati b’adattament għall-progress tekniku.
(5)
Id-Direttivi 2006/679/KE u 2006/860/KE għandhom għalhekk ikunu emendati skont dan.
(6)
Il-miżuri pprovduti f’din id-Deċiżjoni huma skont l-opinjoni tal-Kumitat dwar l-Interoperabbiltà u s-Sikurezza tal-Ferroviji stabbilit skont l-Artikolu 29 tad-Direttiva 2008/57/KE,
ADOTTAT DIN ID-DEĊIŻJONI:
Artikolu 1
Il-lista tal-ispeċifikazzjonijiet obbligatorji u dik tal-ispeċifikazzjonijiet informattivi stabbiliti fl-Anness A għad-Deċiżjoni 2006/679/KE u fl-Anness A għad-Deċiżjoni 2006/860/KE għandhom jinbidlu bil-lista ta’ lista ta’ speċifikazzjonijiet obbligatorji u l-lista ta’ speċifikazzjonijiet informattivi li jinsabu fl-Anness għal din id-Deċiżjoni. Għandhom jitħassru n-noti ta’ qiegħ il-paġna li jirreferu għad-Deċiżjoni 2002/731/KE fl-Anness H għat-TSI mehmuż mad-Deċiżjoni 2006/679/KE u fl-Anness H għat-TSI mehmuż mad-Deċiżjoni 2006/860/KE.
Artikolu 2
Din id-Deċiżjoni għandha tapplika mill-1 ta’ April 2010.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, id-19 ta’ Ottubru 2009.

Labels: 7
8
15